**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2019,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z. a zákona č. 368/2018 Z. z., zákona č. 35/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z. a zákona č. 321/2019 Z. z. sa mení a dopĺňa takto:

1. § 60 sa dopĺňa odsekom 11, ktorý znie:

„(11) Po dobu registrácie dohody o zdieľaných dôchodkových právach podľa § 64a je obdobím dôchodkového poistenia každého účastníka tejto dohody obdobie vypočítané ako súčet období dôchodkového poistenia každej z týchto osôb vydelený číslom 2.“.

1. Za § 64 sa vkladajú nové § 64a a § 64b, ktoré vrátane nadpisov znejú:

„§ 64a

Dohoda o zdieľaných dôchodkových právach

1. Rodič alebo osvojiteľ, ktorý má v osobnej starostlivosti nezaopatrené dieťa,55a) môže s inou fyzickou osobou, ktorá sa podieľa na výchove a starostlivosti o toto nezaopatrené dieťa, uzatvoriť dohodu o zdieľaných dôchodkových právach na účel podľa § 60 odseku 11.
2. Dohoda podľa odseku 1 musí byť písomná a musí obsahovať najmä
3. identifikáciu oboch účastníkov dohody v rozsahu meno, priezvisko, dátum narodenia a adresa trvalého pobytu,
4. identifikáciu nezaopatreného dieťaťa v rozsahu meno, priezvisko, dátum narodenia a adresa trvalého pobytu,
5. vyhlásenie účastníkov dohody o tom, že sa spoločne podieľajú na výchove a starostlivosti o nezaopatrené dieťa,
6. dobu, na ktorú sa dohoda uzatvára, pokiaľ sa dohoda neuzatvára na dobu neurčitú,
7. dátum uzatvorenia, a
8. úradne osvedčené podpisy oboch účastníkov dohody.
9. Právne účinky podľa § 60 ods. 11 nastávajú prvým dňom kalendárneho mesiaca nasledujúceho po kalendárnom mesiaci, v ktorom bola dohoda zaregistrovaná Sociálnou poisťovňou v registri dohôd o zdieľaných dôchodkových právach podľa § 64b ods. 1.
10. Dohodu podľa odseku 1 nie sú oprávnené uzatvoriť osoby, ktoré sú príbuznými v priamom rade alebo príbuznými v pobočnom rade, s výnimkou manželov.
11. Právne účinky podľa § 60 ods. 11 zanikajú posledným dňom kalendárneho mesiaca, v ktorom
12. ktorýkoľvek z účastníkov dohody o zdieľaných dôchodkových právach písomne oznámi Sociálnej poisťovni že dohodu vypovedá,
13. ktorýkoľvek z účastníkov dohody o zdieľaných dôchodkových právach požiada o registráciu novej dohody o zdieľaných dôchodkových právach, alebo
14. nezaopatrené dieťa, ktorého sa dohoda o zdieľaných dôchodkových právach týka, prestane byť nezaopatreným dieťaťom.

§ 64b

Registrácia dohody o zdieľaných dôchodkových právach

1. Sociálna poisťovňa zaregistruje dohodu o zdieľaných dôchodkových právach podľa § 64a v registri dohôd o zdieľaných dôchodkových právach na základe žiadosti podanej ktoroukoľvek zo strán dohody.
2. Prílohou žiadosti o registráciu podľa odseku 1 je
3. dohoda o zdieľaných dôchodkových právach, o ktorej registráciu sa žiada, a
4. úradne osvedčená kópia rodného listu nezaopatreného dieťaťa alebo rozhodnutia o osvojení nezaopatreného dieťaťa.
5. Ak sú splnené podmienky podľa odseku 2 a podmienky podľa § 64a ods. 1 a 2, Sociálna poisťovňa dohodu o zdieľaných dôchodkových právach zaregistruje, o čom písomne upovedomí oboch jej účastníkov.“.

Poznámka pod čiarou k odkazu 55a) znie:

„55a) § 3 zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení.“.

1. V § 226 sa odsek 1 dopĺňa písmenom q) ktoré znie:

„q) viesť register dohôd o zdieľaných dôchodkových právach podľa § 64b ods. 1.“.

**Čl. II**

Tento zákon nadobúda účinnosť 1. marca 2020.